الحمد لله اشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد مرحبا بكم في لقاء جديد مع مدارسة كتاب
الداء والدواء العلامة ابن القيم ده اللقاء الرابع بفضل الله سبحانه وتعالى آآ ما زلنا بنسير مع ابن القيم في الكتاب العظيم جدا الداء والدواء اللي انا باعتقد ان ما ينفعش حد سالك في الطريق الى الله ما يكونش عدى على الكتاب العزيم دوت
كتاب فريد في بابه كتاب متفرد في اه اه يعني جمعه لهزا الموضوع بهزه البراعم او هزا يعني الشمولية في طرح موضوع خطير. زي موضوع داء القلوب داء الذنوب والمعاصي
قد ايه ابن القيم ابدع في الكتاب دوت وطلع في الكتاب ده زي ما هنشوف النهاردة كده معنا النهاردة بالزات درر كده من كلام ابن القيم رحمة الله تعالى عليه
آآ الحقيقة اه اي واحد اه عايز يزكي نفسه ما ينفعش ان هو يستغني ابدا عن كتاب الدواء والدواء. هذا كتاب لا يقرأ مرة واحدة انما يقرأ مرات ولازم يكون مصاحب كده للشخص كده في حياته كل ما غفل يرجع تاني لكتاب الداء والدواء. خاصة في باب الزنوب المتعلقة بالشهوات. هو هيركز كتير قوي في الموضوع ده
لكن مش في اول الكتاب ممكن في نص الكتاب التاني يبان تركيزه على موضوع الشهوات النساء والكلام دوت والشهوة الجنسية ما بين الطرفين عموما لكن هو ابن القيم الكتاب دوت عالج كل انواع كل انواع الداء بعلاج عام وبعد كده في الاخر ركز على موضوع الشهوة. بدأ ابن القيم زي ما اتكلمنا المرة
واللي قبليها الكلام على الدعاء خصوصا الكلام على الثقة في الله سبحانه وتعالى الكلام على ان كل ده له بلا شك دواء واتكلم على الدعاء. وليه انت الدعاء احيانا ما بيجبش معك نتيجة؟ ليه ما بينفعش معك؟ تستطرد في باب كبير في الموضوع ده. وبعد كده دخل في الكلام على الرجاء المذموم
او اه الغرور بالله سبحانه وتعالى اللي بيمنع العبد ان هو يسلك طريق الاصلاح والصلاح معتمدا على حسن ظني بالله معتمدا على سعة رحمة الله والعفو والستر والكلام دوت في الدرس التاني فصلنا في القصة ديت
الدرس التاني في اخره كان ابن القيم قال ان الانسان مش ممكن يسلك الطريق دوت الا بقوة علمية وقوة عملية قال ان مشكلة اي حد وده مشكلة فعلا من الامور العظيمة لابن القيم ان هو جمع لنا المشكلة في كلمتين بالزبط زي ما قلنا قبل كده جمع المشكلة ان مشكلتك
في الحركة اما ضعف القوى العلمية او ضعف القوى العملية. اما ضعف العلم او ضعف اليقين اللي بيترتب عليه الارادة قوة الارادة يا اما انك انت ما عندكش علم بما انت ملاقيه او عندك علم بس انت ما عندكش عزيمة لاخذ القرار اللي انت المفروض تاخده لما عرفت ان كزا وكزا ده
مضر او كزا وكزا ده نافع زي ما انت بتؤتى من قبل ضعف علمك او ضعف الارادة هو تقريبا في كتاب الداء والدواء بيدور الكتاب حول الكلمتين دول تقوية العلم
تقوية الارادة. بس. يعني لو اردنا ان احنا نختصر ابن القيم عمل ايه في كتاب الداء والدواء؟ طلعك من هنا قوي العلم قوي الارادة كده هو مش لازم ينزل على التفصيل
في كل معصية لان هو اداك الحل لايه العام لكل حاجة؟ يعني انا بفتكر كان عندنا دكتور كده في كلية هندسة في اعدادي واحنا في اول سنة في اعدادي هندسة
آآ كان قال لنا قال لنا ايه صدمة كده في الايه في الاول يعني؟ قال لها انت فاكر بعد خمس سنين في الكلية هتطلع مهندس قلنا له اكيد قال لنا لأ. مش هتطلع مهندس بعد خمس سنين. انت هتطلع من الكلية
عندك عقلية تؤهلك ان انت تبقى مهندس بمعنى ان احنا هندي لك الادوات اللي انت التيت تنزل بقى في الشغل هتكتشف الفرق بينك وبين غيرك. ما ده فعلا يعني الواحد بعد بعد خمستاشر سبعتاشر سنة في الشغل
آآ بيشعر بهذا الفرق فعلا بينه وبين اي حد. يعني فرق بينك وبين اي حد تحس بفرق. الفرق ده جه منين؟ من من الست سنين او الخمس سنين اللي انت قعدتهم في الايه؟ في الكلية لأ انا خدت معلومات وعلوم معينة اثرت في عقلي اثرت في طريقة تفكيري خلتني بخش في اي حاجة بحس ان انا طريقتي مختلفة
مختلفة اسلوبي مختلف. تفكيري مختلف. هي الكلية وصلتني لكده. كذلك كلية التجارة كزلك كلية الطب هي كل الكليات مش بتطلعك في الاخر طبيب محترف ولا محاسب محترف ولا مهندس محترف. انما بتأهلك ان انت تنفع تتحط في الحاجة. هنا تركب على طول. تركب في الايه السلوت بتاعك تركب في المكان اللي انت
مخصص لك. فمش تفضيل كلية على كلية لكن فكرة الكليات كده. الفكرة ان من القيم دي كلية. كلية هيطلعك منها. تقدر تنزل على اي معصية تتعامل معها عشان هنا مش مش ضروري بقى يدي لك درس في كل معصية. مش هيقول لك تسيب الربا ازاي؟ مش هيقول لك تسيب الزنا ازاي؟ مش هيقول لك مش كل حاجة هيقولها بالتفصيل. هو هيديك كانك انت في الكلية هنا
شغل كتير ومجالات الشغل كتير انا مش هقعد كل حاجة اشرحها لي مش هقول لك لو اشتغلت في شركة كزا اعمل كزا. شركة كزا اعمل كزا انا حديك في الكلية حاجات تطلع من هنا هتشتغل في اي شركة
هتلاقي نفسك سالك. كمهندس سالك كمحاسب سالك كدكتور. لان انت عندك محصلة بقى لك خمس سنين بتدرس انت ما خدتش بالك ان الدراسة دي في الاخر اهلتك لاي وزيفة تحت المسمى له ده. فهو هنا ابن القيم بيعمل كده في الحقيقة في الكتاب ده الفكرة الاساسية ان هو بيدي لك كمية علم مع كمية تحفيز وارادة
هتوصلك في الاخر اطلع من الكتاب ده انزل على اي داء هتعرف تتعامل معه ان انا اديتك دواء ينفع لكله. وانت بقى عندك من القوة والارادة والعلم. اللي يصب معك في اي مشكلة فده يريحك كتير. بقى كده انت مش محتاج تفاصيل
في كل معصية. عشان كده دي طريقة القرآن على فكرة. طريقة القرآن في التعامل مع المعاصي ان ربنا يأصل اصول كتير كتير مسلا لما ربنا اتكلم عن الدنيا قد ايه في القرآن كتير اوي
الكلام على الاخر قد ايه في القرآن؟ كتير قوي. ده من باب ان انا بديك قوة علمية وقوة عملية عامة. وبعد كده تلاقي اية في غض البصر ايتين تلاتة في الربا. ايتين تلاتة في القتل
مش هنقعد بقى ميت اية في موضوع واحد مش كل موضوع هنقعد فيه ميت اية. لكن هتلاقي مئات الايات في الدنيا والاخرة صح ليه؟ لان ده ليه ده دي الكلية
كان بقى الشغلانة المهم انت مجرد ما بقيت طالع من الكلية فاهم هنحطك في اي شغلانة هتشتغل. فمش محتاج محتاج بقى في الشغل ان انا بس ادربك اسبوعين لكن انا عشان اجيب واحد دكتور اشغله مهندس هادربه قد ايه؟ عايز تدرب سنين عشان يفهم حاجات كتير قوي. انا بقولها ما هو مش فاهمها. والعكس مهندس اتدرب يبقى
هنتعب معه جدا. فبالتالي انا بطلعك من هنا. انت بقى محتاج بعد كده في كل زنب كلمتين. الموضوع يخلص. فابن القيم شغال معنا بيقوي عندك العلم يقوي عندك الايه ارادة في كل الكتاب تقريبا. فهو هنا في الباب بقى اللي هو الاخير بقى اللي اتكلم عليه. اللي بدأنا فيه المرة اللي فاتت بدأ فيه تقوية القوى العلمية عندك. العلم باضرار الذنوب
المعاصي اتكلمنا فيها المرة اللي فاتت ودي المرة التانية. هنتكلم مع ضرر الذنوب والمعاصي. هنا هو بيأسس ايه؟ بيأسس قوة علمية. هو الحقيقة ان كل قوة علمية اثر ايجابيا في القوى العملية لان انا لما اعرف غير لما ما كنتش اعرف
انا لما عرفت مسلا الاكل ده بيتخن بس غير اني عرفته بيقول لك ده فيه سم. فانا لما كان بيتخن بس كنت عادي بتساهل باكله عشان بحبه. فيقولوا لي في
سم مسلا ممكن تموت ما بقتش فهي العلم نفسه بيأسر في الايه؟ في الارادة. فهو كل علم بيؤثر في الايه؟ في الارادة. زائد ان الارادة هيبقى هيتعمل لها تمارين تقوية لوحدها. وهي ماشية معنا في الكتاب. لكن قاعدة مهمة ان كل قوة علمية
هي بتؤثر ايجابيا في القوى الايه؟ العملية او الارادية. والارادة احيانا بنخاطبها لوحدها بمجموعة من الايه؟ المفاهيم العقلية اللي هنشوفها في الكتاب دوت. المهم ابن القيم لما يكلمنا في فصل ضخم اكبر فصل في الكتاب تقريبا اللي قعد فيه اكتر من تمانين صفحة. بيتكلم بس في اضرار
الذنوب والمعاصي يبقى اكيد تعرف ان الباب ده هو اخطر باب بيتكلم فيه ابن القيم واهم نقطة هيتكلم فيها ابن القيم وهي ان هو بيديك قوة علمية ضخمة جدا في باب اضرار الذنوب والمعاصي عموما اللي هي تبغضك في اي معصية على الاطلاق. وتخلي عندك ارادة في نفس الوقت ان انت تطلع من المعصية دي
طيب احنا المرة اللي فاتت وقفنا آآ اتكلم اخر حاجة اتكلم فيها. آآ اتكلم على اضرار الذنوب والمعاصي العامة. اللي بتنزل تؤدي الى المعاصي العقوبات العامة على الناس. تؤدي الى تسلط الاعداء وآآ قلنا تؤدي الى بغض الناس لك شماتة الاعداء بك ودي كانت اخر حاجة تقريبا وقفنا عندها وبدأ معنا
احنا في الفصل النهاردة بيقول وللمعاصي اضرار اخرى قبيحة منها حرمان العلم. وده اللي وقفنا عليه. المرة اللي فاتت ان هو هيكلمنا اول حاجة حرمان ده ما زال ابن القيم بيبغضنا في الذنوب والمعاصي ما زال ابن القيم بيبني عندك قوة علمية انت ايه المصيبة اللي انت بتقع فيها؟ مشكلتك مع
مش شوية سيئات لا الموضوع اكبر من كده بكتير. الموضوع فعلا يدمر كل شيء فما تبصش للمعاصية شوية سيئات ساقابلها ببعض الحسنات وينتهي الامر ده خطأ رهيب لأ المعاصي ممكن تضرب حاجات تانية كتير تمام وتبوظ لك الايه السيستم كله
تمام؟ فبيقول منها حرمان العلم. حرمان العلم يعني يبقى انت لا تنتفع بالعلم لان العلم نور في النهاية. فازا نور قلب مظلم لن ينتفع بالنور زي مسلا آآ الايه احنا عندنا آآ مصدر نور مسلا وفي امامه زجاج
الزجاج ده ازا كان نقي من خلف الزجاج بينتفع بالايه؟ بالنور. اما ازا كان مدهون ازرق مسلا او عليه استيكر اسود. فاللي ورا الازاز مش بالنور دوت. فكذلك العلم نور. بيدخل هو النور موجود. انت قاعد تتلقى العلم. العلم نور. لكن هل هو بينفع القلب؟ حسب حسب ما ايه؟ الزجاجة
في القلب. فمثل نريه كمشكاة فيها مصباح. المصباح في زجاجة ربنا شبه القلب بالايه الزجاجة الزجاجة وشبه الوحي بالنور المصباح اللي هو النور فيه زجاجة فيدخل ويطلع منه النور بيخش له ويطلع منه. فالفكرة ان قلبك زي الزجاجة. فكل ما الذنوب تزيد كل ما
انتفاعك انت بالعلم بيقل وانتفاع غيرك بالعلم اللي عندك بيقل. لان انت برضو نور منك ولك. النور اللي داخل لك انت ما بتستفدش منه والنور اللي المفروض طالع منك ما بيوصلش للناس
انك انت الزجاج مهبب من الناحية دي ومن الناحية دي تمام؟ ومن لم يجعل الله له نورا فما له من ايه؟ من نور. رغم وجود النور بس فما له مش ما فيش نور وما فيش نور لك انت بس. لانك انت اللي قفلت الدخول بتاعه بالزنوب والمعاصي. حرمان العلم. لزلك مشهور عن الشافعي انه
ناسا في بعض الان بعض الايه العلم كان بينسى يستدعي المعلومة ما تجيش. فزهب الى شيخه وكيع وكيع كان شيخ الامام الشافعي فشكى له سوء الحفظ. انا مش بحفظ وبنسى زي ما احيانا بعض الاخوة يقولوا لي يا شيخ انا اذاكر ازاي الدرس؟ حاسس ان انا بنسى على طول. حاسس ان انا بذاكر وانسى. هو بيعتقد ان
بس مرتبطة بالوسائل العملية. ان انت ايه امسك الكتاب وزاكره بالطريقة الفلانية واحفزه هتبقى مية مية. ممكن ما يكونش ده لسبب. ممكن ما يكونش مشكلتك طب ما انا بزاكر فيزيا بزاكرها كويس. اشمعنى في العلم الشرعي حاسس ان انا مش سالك. يمكن يكون في زنوب
اذا كان الشافعية على قلة ذنوب الشافعي تأثر بالذنوب راح لوكيع وكيع بقى ما قالوش ايه اسمع بقى ايه خد رتب الاولويات وبتاع واعمل لون الكتاب ولون الكراسة وحط آآ علامات
استيكرز وبتاع الناس فهمانا السكة ما انا عارف ان الشفايف بيعمل كل دوت يبقى في حاجة تانية وقال لي فارشده فقال ايه؟ ينشد الشافعي بيحكي نصيحة وكيع له لما نصحه بترك الزنوب. فقال شكوت الى وكيع سوء حفظي
فارشدني الى ترك المعاصي واخبرني ان العلم نور ونور الله لا يعطى لعاصي شكوت الى وكيع سوء حفزي فارشدني الى ترك المعاصي واخبرني ان العلم نور ونور الله لا يعطى لا يعطى لعاصي. لا يعطى لعاصي. مالك ايضا آآ كان نصح الشافعي نفس النصيحة
لما مالك انبهر بالشافعية مالك انبهر بالشافعي اعجبه فطنة الشافعية وزكاء الشافعي وكان الشافعي قد حفظ الموطأ مالك. وكان كان بيقعد في مجلس مالك يعني يصحح للناس بحفزه. وكان ممكن يجلس بعد الامام مالك يفهم الناس ايه ايه اللي اتقال. فاعجب
الامام مالك بيه بزكاء الشافعي فقال له هزه الكلمة العظيمة قال اني ارى الله قد القى على قلبك نورا فلا تطفئه بظلمة المعصية. اني ارى الله قد القى على قلبك نورا. فلا تطفئه بظلمة المعصية. فكم انت
الشافعي بنصيحة وكيع ونصيحة مالك ولعله فعلا اتقى الله سبحانه وتعالى تقوى عزيمة فبقي ابقى الله علما الشافعي الى يومنا هذا. وفي المسند ان العبد ليحرم الرزق بالذنب يصيبه. ومن اعظم الرزق العلم عموما. عشان كده ديت اللي هينتقل اليها
اللي هو بقى ايه؟ حرمان الرزق. ان الذنب بيؤدي انسان يحرم الرزق. الرزق ده كلمة عامة. ممكن تشمل العلم تشمل العبادة. تشمل المال تشمل الولد كل حاجة. كل ده اسمه رزق. كل ده يدخل في معنى رزق. ان العبد يحرم الرزق
اي رزق بقى بالذنب يصيبه. وكما تعلمون اصحاب السبت حرموا الرزق. قال سبحانه وتعالى لما اخبر عما فعل بهم ختم الاية قال كذا ذلك نبلوهم بما كانوا يفسقون. صح؟ قال لا آآ واسألهم عن القرية التي كانت حاضرة
البحر اذ يعدونا في السبت اذ تأتيهم حيتانهم يوم سبتهم شرعا. اليوم اللي حرام يصطادوا ويوم لا يسبتون لا تأتيهم. كذلك نبلوهم ما كانوا يفسقون يعني هم اصحاب فسق ده ادى ان هم حرموا الايه الرزق. فلما تلاقي غلاء الاسعار لما تلاقي ضيق الناس في الرزق لما تلاقي الاسعار
لما تلاقي المرتبات ما بتكفيش تأكد ان هناك ذنوب عامة وظاهرة. وده لا يخفى على احد يعني فعلا كل ما زادت الذنوب في المجتمع كل ما يشعر وكل ما الاسعار بتزيد وكل ما البلاء بيزيد وكل ما ضنك العيش بيزيد
هذا شيء لا يعني لا ينكره عاقل ابدا. فمتى نفيق يعني سبحان الله يلغى من ذلك وحشة ودي خطيرة اوي وحشة يجدها العاصي في قلبه بينه وبين الله. وهذه من اصعب اسار الذنوب والمعاصي
عارف يا عيني وحشة عارف لما آآ تبقى انت مسلا في حد محترم وكويس معك واللي هي المسألة الاعلى يعني. وكريم وطيب وكل حاجة مية مية. تمام فانت ايه زي ما يقول كده بالبلدي عكيت الدنيا معك
عكيت الدنيا ايه معك؟ فبقيت ما لكش عين تقابله ما لكش عين تقابله فمش عارف تقابله انا ما بقتش عارف تقابله حصل جفاء. فلما حصل جفاء حصل فجوة. حصلت الفجوة. تبتدي تحصل ايه؟ الوحشة ديت
ما بقاش هو بقيت انت حاسس ان انت فيه خلاص بقى فيه حاجز بينك وبينه وانت لسة بتعك ما هو مسلا انت بتعك في حاجة هو هو الحاجة دي ما بيحبهاش. وانت بتعملها هو ما بيحبهاش
تمام؟ فانا مش عارف اقابله وانا بعملها وانا مش عارف اتوب مش عارف ابطلها. فقررت ان انا ايه اه خلينا ما يشوفنيش خالص هيبتدي يحصل ايه؟ الوحشة ديت. تجد قلبه ايه؟ قابط كده دايما. فيه وحشة بينه وبين الله. هو عارف ان هو فيه حاجة غلط
وعارف ان هو مش عارف يبطلها. وفي نفس الوقت مش عارف ارجع ومش عارف اوري وشي ازاي يعني تلاقي الدنيا كلها ايه؟ بتبوظ عليه وبيجد نفسه حتى صلاته ما بقتش زي صلاته. الدعاء ما بقاش زي الدعاء. القرآن ما بقاش زي القرآن. انا حاسس انها ما بقتش اتدبر زي الاول. كل ده من اسار الايه
فازا تاب الانسان ورجع الى الله تزول الجفوة ديت والوحشة. ويرجع صفاء العلاقة بينه وبين الله يرجع له حلاوة الصلاة وحلاوة القرآن وكل حاجة. برضو الاسئلة الناس تسألها تفتكر ان في مسألة عملية يقول لك ازاي اخشع في صلاتي يا عم الشيخ؟ تقعد ادي له ميت وسيلة بيقول لك ما بتجيش معي
انا ما اعرفش انت بتعمل ايه انت ادرى بحالك مع المعاصي يمكن كل ده ضربة بسبب جاية لك بسبب معصية عاملة لك وحشة في قلبك بينها وبين الله. لا تتلزز بصلاة لا تتلزز
القرآن. تمام؟ ويكون دي العقوبة اللي ربنا عاقبك بها. لذلك احد الناس قال مرة يا رب كم اعصيك ولا تعاقبني كم اعصيك ولا تعاقبني فجيء له في المنام قال كم اعاقبك وانت لا تشعر
الم احرمك من لذة مناجاتي ما خدش باله هو. في حاجة اتسحبت. بس هو ما خدش باله. هي المناجاة لسة شغالة. هو لسه بيصلي عادي. لسه بيدعي عادي. لسه بيقوم الليل عادي. بس اتسحب منه ليه
لزة المناجاة حلاوة الصلاة جمال التدبر راح منه. هو مش حاسس. هو بيحسبها بالاعداد. انا لسة باصلي. لسة باقرأ نفس وردي. بس هو مش حاسس ان الكيفية نفسها ضعفت جدا
فقال الله تعالى له الم جيء له في المنام قال كم اعاقبك وانت لا تشعر انا عاقبتك خلاص بالفعل. الم احرمك من ايه؟ لذة مناجاتي حصلت الايه الوحشة ديت حصل ان هو بدأ ما بقاش فيه علاقة يعني مع الله سبحانه وتعالى زي ما كانت الاول. عشان كده اسئلة بعض الناس يقول لك الشيخ قل لي بقى على طريقة الخشوع في الصلاة قل لي
تقعد تدي له انت طرق كلها هو في بينه وبين الله جفوة. فيه وحشة. خلص المعصية ديت هترجع كل العلاقة مع الله سبحانه وتعالى تاني على الوجه الاتم الاكمل بيقول بعد كده تعسير الامور
يعني امور تتعسر كده. هو ربنا قال كده قال في القرآن ايه؟ قال في سورة الطلاق. ومن يتق الله يجعل له من امره ايه؟ يسرا. صح؟ ادق قاعدة من قواعد الدين من يتق الله يجعل له من امره يسرا. والعكس بالعكس من لا يتقي الله يجعل الله من امره يسرا. الامور متعسرة يعني. يعني
دايما في قلق دايما في توتر دايما بيحس ان كل حاجة صعبة. آآ دايما مش ما فيش تيسير كده في حياته ما فيش توفيق. حاسس بياخد قرارات عليها كتير. حاسس ان هو يعني مش موفق في الحياة. اختياراته كلها بتبقى موفقة. لان التوفيق ده
من الله حاجة الانسان الى الله هي حاجة في كل لحظة البعض يعتقد انه يحتاج الى الله مسلا في الامور العظيمة مسلا زي مسلا يحتاجه لما يعوز ولد لما يبقى ايه عايز ينجح لما يبقى محتاج يغير شقة بتاع مش هي دي
حاجة يعني انت تحتاج الله في كل لحظة لان كل حركة كل آآ موقف بتاخده في حياتك هو محتاج توفيق ببساطة جدا ان انا مسلا النهاردة صحيت الصبح انزل الشغل ولا ما انزلش
ده قرار ممكن يترتب عليه موتك او حياتك ممكن تنزل اخبط لك عربية ممكن تقعد البيت ينزل على دماغك. يعني اللي عايز اقوله ان ابسط قرار في حياتك محتاج توفيق
انزل دلوقتي ولا كمان خمس دقايق. دي دي لو دي قرار جوة القرار ممكن انزل دلوقتي. ممكن انزل كمان عشر دقايق. ممكن عشر دقايق دول يفرقوا حياتي وموتي. صح بيقول لك ده ده كويس ان انت اتأخرت ده العربية اللي قبلك عملت حادسة
زياد انا اتأخرت دقيقة هي الدقيقة ديت. ما ده كان قرار. وقرار صاحب العربية اللي هو عملت الحادسة كان قرار برضه هل كان خير لي ولا خير لك شر لي ولا شر لك؟ كلها دي حسابات احنا مش عارفينها
بس في الاخر كل قرار اعدي الشارع دلوقتي ما اعديهوش آآ اكلم فلان ما اكلموش. آآ كل كل كلمة كل موقف محتاج هداية تخيل ان ربنا رفع عنك التيسير بس
كم من قرار في اليوم لو اتحرمت من توفيق الله فيه حياتك تتكعبل مش بقول لك حاجة تتكلم في الفقرات المصرية بس. بل القنوات العادية قرار بسيط. ابنك قال لك حاجة فانت عملت رد فعل. ممكن رد الفعل دوت يبقى رد موفق. ممكن يبقى غبي جدا
ممكن تعمل زوجتك تكلمك بطريقة معينة. فانت تكون في بينك وبين ربنا خير. ربنا يلهمك كلمة تعدل الدفة على طول. وممكن ربنا يخذلك فتقول كلمة تفسد حياتك تبسط حياتك مع زوجتك تماما. وما تنسهاش لك. ده لو مش طلاق يعني
احيانا البيت بيخرب بكلمة. طب ليه جبت الكلمة دي طلعت تعاسير امور انت امورك مش ما فيش تيسير وفيه يعني موفق سبحان الله على طول ما اعرفش ايه اللي نزل علي الهدوء في اللحزة دي. سبحان الله يعني. كنت هقول كلمة هتبوظ الدنيا. الحمد لله ما اعرفش ازاي
ما قلتهاش. انا مسكت نفسي وقعدت استعيز بالله من الشيطان الرجيم كده. ده توفيق صح يبقى انا آآ تخيل انت مسلا الزنوب بتأدي ان انت تحرم من التوفيق دوت. تخيل الانسان بقى اتحرم من التوفيق
بيقولوا منها ظلمة يجدها في قلبي حقيقة ودي اتكلمنا عنها قبل كده يعني. بيقول والمعاصي تمحق البركة ولابد كل حاجة بقى البركة البركة دي حاجة معنوية. ان ربنا يجعل القليل كثير حتى لو هو لسه قليل. يجعل البسيط كبير. البركة دي شيء معنوي. ربنا اذا وضعه في شيء
اه هتلاقيه معدي. شاله من شيء اترفع من شيء ولا له اي لازمة مهما كان كبير. فالمعاصي تمحق الايه؟ البركة يمحق الله الربا العمر ينقص تلاقي عمرك ستين سنة وواحد تاني ستين سنة سواء انجز انجازات رهيبة جدا وانت ما عملتش اي حاجة في حياتك
واعد مرتبه عشر تلاف وده مرتبه عشر تلاف ده حياته ماشية سالكة والدنيا جميلة. ما يحتاجش اي حاجة والتاني مكعبل حياته كلها متكعبلة وديون وربا وقروض الدنيا ما بتقومش معه رغم ان هم نفس المستوى نفس كل حاجة. ده ولاده وفي نفس المدرسة بتاعة ولاد دوت ده ولاده الدنيا سالكة معهم وعيال فاهمة وعيال نضيفة وعيال وده كل
مشاكل وحوارات بركة اتنزعت. اتنزعت من البيت اتنزعت من المال. اتنزعت من العمر. المعاصي تمحق الايه؟ تمحق البركة. تمحق البركة. بعد كده تحت عنوان لطيف قال المعاصي تزرع امثالها دي معي عنوان خطير جدا من عقوبات المعاصي المعاصي
يعني من عقوبة المعصية المعصية بعدها. كما قال بعض السلف من عقوبة المعصية المعصية بعدها قال بعضهم ازا رأيت عند رجل معصية فاعلم ان لها اخوات واذا رأيت عند رجل حسنة فاعلم ان لها ايه؟ اخوات. بمعنى ان انا شفت واحد بيشرب مخدرات مسلا اكيد اكيد يشرب سجاير اكيد بيشتم
اكيد في الصالة مأسر فيها. دي بتجيب دي. في حاجات كده بتيجي مع بعض. ما ينفعش تقنعي ان واحد مسلا بيسب الدين وما بيشتمش. ما تقنعيش واحد مسلا ممكن يضرب
ابوه او امه ما بيأزيش حد هي في حاجات كده بتدل على حياته. ازا رأيت عند رجل سيئة فاعلم ان لها اخوات. لان من عقوبة السيئة بعدها من عقوبة ومن بركة الحسنة
الحسنة بعدها المعاصي ولادة والطاعات ولادة. ومن يقترف حسنة نزد له فيها حسنة. يعني تعمل حسنة ربنا يقبلها يديك اللي بعديها. يقبلها يديك اللي بعديها. يقبل هيديك الايه؟ اللي بعدها. تعمل سيئة يخذلك
هيحرمك من التوفيق. فازا حرمك التوفيق وكلك الى نفسك. وازا وكلك الى نفسك. وكلك الى خطيئة. وزنب تلاقي المعصية جابت معصية. معصية لغاية ما انت توقف وتقول يا رب رجعت لك يرجعك تاني للتوفيق والخير والبركة تلاقي ايه الزحليقة دي بطلت يعني
فسبحان الله يعني يعني بص هنا كان احد الشعراء بيقول وكأس شربت على لذة واخرى تداويت من بها يعني هي الاولانية انا شربتها على لزة دي اللي انا كنت عايزها. بعد كده الشرط اللي بعديها ما اعرفش ليه
الكاس اللي بعديه ما لوش اي لازمة. انا شربت الواني هو ده كان مزاجي وبعد كده الكاس جاب كاس تاني. التاني ده ما كنتش عايزه ولا لي ارغب فيه. وانا كنت عايز اعمل معصية على قد اللزة بس. بس دي جابت ديت. واحد تاني بيقول على الخمر بيقول فكانت دوائي وهي دائي بعينها
كما يتداوى شارب الخمر بالخمر يعني بيشرب خمر بيشرب بعديها خمرة تانية بيشرب بعدها خمر تالت فهي اللزة كانت في الاولى بس وبعد كده كل ده كل ده دمار بقى زي المخدرات كده تلزز في اول بعد كده يتعب تعب تعب بس هو مش قادر يبطل معصية جابت ايه
جابت معصية كان في مهرجان كده مشهور كده قديم كده الواحد ايه احيانا المهرجانات بيبقى فيها حكم وكده يعني انا ما بسمعش مهرجانات بس هي من كتر ما بتشتغل في الشوارع الواحد بيلقط بعض الكلمات كده. احيانا بيبقى فيها حكم. والحكم دي هم جايبينها من جوة. لان طبعا اللي بيعملوا
مهرجانات هم اصلا بيبقوا غالبا يعني ربنا يعافينا يعني. فهم هم هارسين المجال تمام؟ وعارفين اللي فيها يعني تلاقي مسلا كان في مهرجان زمان اسمه العبد والشيطان. كان بيحكي ايه اللي بيحصل بالزبط؟ كانه درس يعني كانه درس يقول لك الشيطان ممكن يعمل فيك ايه؟ لان هو
هو بيحكي من واقع هو كل ده كل ده درسه يعني من الهامور الكلمات اللي ضحكتني قوي وسمعتها في مواصلة يمكن. بس هل تفدت جدا للكلمات يعني وان كنت يعني ايه ما ما
انكرت ليه اللي حصل يعني؟ بس انا رن في دماغي كلام آآ في حكمة احيانا تسمع الحكمة خد الحكمة لاي حد هو الناس اللي قالوا دول ما دول يشربوا خمرة
وما زال السلف بينقلوا كلامهم على اعتبار ان ايه ان ايه ان ده اكتر واحد تاخد منه حكمة لان ده اصلا لجوة جوة وبيقول لك انا بقول لك المعصية بتجيب ايه يا شيخ يقولها لك
بيقول الشيخ مش فهمان طب واحد اصلا عاصي بيقولها لك فكان البتاع كان بيقول ايه؟ بيقول بيقول سيجارة جابت جوان وجوان جاب حباية وبعد كده قال لي حباية جابت شريط
وانتهت الحكاية فكانت كلمات عميقة جدا يعني. معبرة عن هي فعلا كده. هي السيجارة جوان اللي هو السيجارة بس ايه فيها بعض الحشو اللطيف كده يعني محشية رز تقريبا. هي جابت جوان. الجوان جاب حباية بعد كده انتقل بعد ما بقى يشرب سيجارة فيها حشيش مسلا بقى بيشرب ايه
بقية مخدرات مرة واحدة. الحباية جابت ايه؟ شريط. وانتهت الحكاية. خلاص انا لبست انا في الايه؟ في الدنيا. فهي الكلمات دي لولا الموسيقى كانت تبقى من حكم الزمان يعني فالحقيقة المعاصي ولادة بتجيب بعض حتى هم اللي قاعدين في في الكار نفسه بيقول لك هي هي كده خل بالك وهو بيقدموا مواعظ عظيمة في
في المهرجانات ديت يعني ما حدش يسمعها يعني يا ريت. بعد كده بيقول من المشاكل المعاصي اعتياد القلب على المعصية اني األف يحصل. والالف ده من اخطر الامور. يعني اه الانسان احيانا بيبدأ المعصية وهو اه في
الاول بيبقى مستحي ومستنكر لها بعد فترة بيبتدي يحصل الحياة ده يتكسر شوية والاستنكار يتكسر شوية ويبدأ يحصل نوع من التآلف معها بل احيانا ما بيعملهاش مجرد ان هو بيشوفها. يعني انت واحد تسافر اوروبا مسلا عايش هناك
تمام حدسني بعد سنة سنتين عن نزرته للتبرج مسلا. انت الان ازا قريت مسلا في بلاد المسلمين اه تبرج مسلا بتبتدي ايه تتضايق يعني البنات بايظين وبتاع وبتبتدي يعني في شوية ايه بوقاية من غيرة وحياء وبتاع فانت
انت عشت في اوروبا سنتين تلاتة تعال انزل بلاد المسلمين دلوقتي شف التبرج ده البنات هنا محترمة ما شاء الله صح ليه؟ لان انت حصل اصلا الف. انت الفت ما هو اصعب من كده بكتير. بالنسبة لك ده عادي يعني. واصلا بقت المسألة دي ما فيش مسلا
انت بتغض بصر ولا بتاع خلاص حصل الف مع المعصية ديت. وقاعد قاعد طول النهار قاعد مع ناس بيشربوا سجاير مخدرات وبتاع. هو ما بقاش يستنكر اصلا الموضوع دوت حتى لو ما بيعملوش. بالك هو بيعمله بقى
اعملوا دي دي المرحلة اللي بعديها. لما بيحصل ما هي بتتدرج الموضوع. بيبدأ الموضوع الاول ان انت مستنكره. تبتدي تخالطه بعد ما تخالطه بعد فترة تألفه. تألفه كرؤية بس بعد ما تألفوا كرؤية يهون. خلاص ما كل الناس بيعملوا كده. فيبتدي المرحلة الجاية ان انت نفسك اللي ايه؟ اللي تعمل. وبعد كده ما انت تعمل تزود. وبعد
ما تزود تبتدي تستهين بمعصيتك انت اللي اصلا ايه؟ الاولانية وبعد كده تبقى انت داعية الى الايه؟ المعصية ديت فاعتياد القلب على المعصية ده من اسوأ الامور ان يتآلف الانسان مع المعصية. يعني المفروض الانسان ما يسمحش لنفسه بالوصول لمرحلة التآلف اصلا
يعني يعني المسألة مش ان انت تعمل معصية. في قبل كده قبل كده ان انت انت ازاي بتشوفها وما بتنكرهاش خد بالك انكارك للمنكر هو احد الموانع القوية البعيدة من الحصون القوية ان انت تقع فيه
طول ما انت بتنكره يبقى انت في بينك وبين الالف فجوة. لسة ما وصلش للالف نفسه. لان الالف هو اللي هيوصل للايه؟ للفعل فلو انا بنكر يبقى انا لسة ما وصلتش للتآلف. يبقى انا ضامن ان انا ان شاء الله مش ايه؟ مش هقع
لكن لو انا بطلت انكر يبقى انت قربت من بتاع حارة الايه؟ التآلف. انت مش هتعمله برضو. بس هتبتدي ايه؟ تتآلف معه عادي كانوا لا يتناهون عن منكر فعلوا لعن لعن الذين كفروا يا شف هم جت منين لفين؟ اول ما بدأ معصية كانت ايه؟ كان يشوفوا المعصية ما يعملوهاش ما ينكروش
وصلت لايه؟ للعن. طرد من رحمة الله. لعن الذين كفروا من بني اسرائيل على لسان داوود وعيسى ابن مريم. ذلك بما عصوا وكانوا يعتدون. اذا عصوا كانوا يعتدون وكانوا يقتلون الانبياء. طب بدأت ازاي؟ بدأت بايه؟ كانوا لا يتناهون عن منكر ايه
لبئس ما كانوا يفعلون الاول بدأ يشوف المنكر ما بينكروش. بدأ يتألف معه. بدأ يعمله. وصل ان هم قتلوا الانبياء انا لما بنكر انا بمنع عن نفسي من الوصول للالف نفسه. ولا وصلتش للالف مش هوصل للايه؟ للفعل نفسه
تمام؟ بعد كده بيقول لنا من عقوبات الذنوب والمعاصي بعد ما قلل الاعتياد قال هوان العاصي على الله. وبعد كده قال بعديها الذل. ذل المعصية. ودي حاجات مرتبطة يعني الانسان ازا عصى الله سبحانه وتعالى هان عليه
وازا اطاعه عز وازا عز نالته كل انواع الكرامات والحماية كده آآ الحسن البصري بيقول على العصاة بيقول هانوا على الله فعصوه. ولو عزوا عليه لعصمهم ازا المعصية هي دليل على هوانك على الله سبحانه وتعالى
المعصية تجيب لك ذل وتجيب لك هوان. معصية سبب الذل وسبب الهوان. النبي عليه الصلاة والسلام بيقول وجعل الذل والصغار على من خالف امري ربنا بيقول من كان يريد العزة فلله العزة جميعا
اليه يصعد الكلم الطيب والعمل الصالح يرفعه. وكان دايره شدة العز. ايه روشتة العز؟ العمل الصالح والكلم الايه؟ الطيب. اللي بيلتزم بالكلمة طيب والعمل الصالح ده من كان يريد العزة. فلله العزة جميعا. طب ايه طريقها يا رب
اليه يصعد الكلم الطيب والعمل الصالح يرفعه. والعكس والذين يمكرون السيئات لهم عذاب شديد. ومكر اولئك هو يبور. فالانسان يهون على الله ازا عصاه. وازا هان عليه كل انواع الزل بقى تصيبه
والزل يا اخواني ليست اه ما لا يلزم ان هي تكون حالة بدنية انما هي حالة قلبية محضة الزل حالة ايه؟ قلبية مش حالة بدنية. يعني انت ممكن تلاقي سجين وبيعزب وبيضرب بالسياط وهو عزيز
وممكن يكون ملك متوج وهو ذليل. الامام احمد كان الجلد في في عشان يقول بخلق القرآن. لكن كان عزيز لم يعطيهم كلمة واحدة مما يحبون بلال كان بيعذب كان بيقول احد احد كان عزيز رغم ان هو كان
يعذب صحيح؟ والعكس بقى يعني مسلا مسال ربعي بن عامر الصحابي الجليل كم مرة آآ زهب الى اورستم آآ عظيم الفرس. رستم ده قائد الفرس. فكان رايح عشان يدعوه او ينقل له رسالة الاسلام
ده رستم عزيم الفرس دوت قالب هروب الدنيا. تعملوا ايه؟ قال قعدوني بقى على افخر ايه؟ قعدة كده حلوة. وافرشوا الارض ديت ايه؟ نمارق افخم سجاد وافخم خدديات وبتاع وهم بيعملوا المكان ده. ودهب وبتاع وحطوا كل حاجة غالية عندنا في طريقه اللي هو داخل فيه. عايز اهزمه نفسيا. عايز احطمه نفسيا
قبل ما يوصل لي دي خطته دنيا. بن عامر دخل اصلا اول ما دخل دخل على الحمار. قالوا له انت داخل ازاي؟ قال لهم هتدخلوني كده يا اما ايه؟ يا اما مش داخل. انا هخش
خش على الحمار بتاعي. وفعلا دخل عليه دخل على الحمار وما عرفوش يمنعوه ان رستم عايزه. فدخل بالحمار جوة الايه؟ جوة القصر. وكان معه حربة طويلة كده مدببة. فكان شاف المنزر فهم الرسالة. فهم هو اربعين عايز يعمل معه ايه. عايز يكسر عينيه. عايز يزلني بالدنيا. طب انا هربيه
بالحربة دي وخرم كل حاجة عدى عليها. اي حاجة عليها يكسرها يخرمها يقطعها. طبعا الراجل كان ايه هيعيط على ما وصله الراهب من معه فلوسي الشقا عمري ضاع. فاهم؟ هو على ما وصل لرستم كان رستم هو اللي اتحطم نفسيا. حس ايه ده انت
انت مين؟ انت ازاي؟ انت اي حد مكانك بينبهر بالحاجات ديت. فوجد ان هو امام شخص مختلف. هو اللي اتهز رستم هو اللي اتهزم نفسيا. هو هو اللي طلع زليل وبدأ اربعين عام بيتكلموا من فوق
ارستم بيقول له ما الذي جاء بكم؟ انت عايز مني ايه يا عم؟ انت جايين تعملوا ايه هنا؟ انت في ايه؟ انتم مش بني ادم انت مش طبيعي فقال له بص العزة بقى قال ان الله بعثنا نصا راكب راكب حمار وهدومه عادية والدنيا ما فيش خالص ما عهوش فلوس يعني الدنيا قال ان الله ابتعثنا العز لنخرج
من عبادة العباد الى عبادة رب العباد ومن جور الاديان الى عدل الاسلام ومن ضيق الدنيا. بص بيقول ضيق الدنيا ومن ضيق الدنيا الى سعة الدنيا والاخرة وصف اللي هو فيه رستم ده اسمه ضيق الايه؟ الدنيا قال له انت انت اصلا انت انت غلبان انت مسكين. انت في ضيق من الدنيا. واحنا بندعوك الى سعة
والايه والاخرة. سبحان الله! شف العز عبدالله بن حزافة السهمي. عبدالله بن حزافة السامي اسر مرة صحابي برضو. عبدالله بن حزافة السامي بس في الروم. يعني شف ده ابراهيم بنعمل مع الفرصة عامل ازاي. عبدالله بن حزافة اسره اسر في معركة مع الروم. فاسر فالراجل امير الروم او ملك الروم في الوقت
دوت اراد ان هو يزله لما عرف انه صحابي اراد ان هو يزله فحبسه فترة طويلة ما جابش معه نتيجة. منعه من الطعام والشراب ما جابش معه نتيجة. فلغاية ما جابه
قال له تتنصر والا ساقتلك. نحن يا باشا ايه اللي انت عايزه اعمله؟ اقتلني. فجاب مسلمين الاول اه قال له تتنصر قال له مش هتنصر. قال له اعطيك نصف ملكي وتتنصر
قال له اعطيك ازوجك اكمل نساء الروم وتتنصر. قال له والله ابدا انسى. قال له اعطيك نصف ملكي تتنصر. قال له والله ما اعطيك ملكي كله قال له لأ. وطبعا كل ده قدام الناس. الراجل قعد ايه يتضائل وعبد الله بن حزافة بيكبر. قال له طب قال له طيب الحل الوحيد ان انا اقتلك
وجاب اسار مسلمين من اللي اتأسروا معه اتأسر معه مجموعة وعمل حطم زيت مغلي ورمى فيه مسلم لغاية ما داب قدام عبدالله بن حزافة السهمية وبعد كده رمى مسلم تاني لغاية ما داب
الزيت المغلي تمام؟ هو وعبدالله بن حزيفة صلب بيقول له تتنصر يقول له لأ ثم بكى عبدالله بن حزافة قال هوب تعال لي بقى يبقى هو كده ايه خشع بقى خلاص تعال بقى قال له
ما الذي يبكيك؟ قال ابكي لان لي نفسا واحدة تموت في سبيل الله وددت لو ان لي انفس بعدد شعر رأسي تموت في سبيل الله تعالى الراجل هنا انهار. ايه يا عم! ايه انت انت معدنكم ايه! انتم مخلوقين من ايه! انت انت ما انت عايز مني ايه! قال له طب انت لغاية بص اتكسر
لدرجة ايه طبعا هو شكله بقى زفت قدام ايه؟ قدام كل الحشاية بتاعته مش عارف يخلي واحد يتنصل رغم العروض الرهيبة ديت نص ملكه اجمل نساء الارض وبتاع ما فيش اي حاجة
يبقى معك تمام؟ قال له طب آآ طب تقبل رأسي وهسيبك. يعني بتشوف باصة العرض لغاية فين ؟ قال له تبوس دماغي واسيبك عرض حلو ما فيهاش حاجة دي سهلة؟ قال له لأ
المعدة لو علي انا مش مشكلة بس هبص دماغك قال له طب انا عندي عرض ليه ؟ قال له بقى انا اللي اعرض عليك عرض قال له يا باشا تحت امرك. بدأ ايه؟ الدفة اتقلبت فعبدالله بن حزفة بيأمر والملك هو اللي بيسمع الكلام عشان بريستيجو راح خالص
قال له اقبل رأسك. قال له حلو. قال ولكن تحرر جميع اسرى المسلمين غريب موافق تخيل انت في ملكك في مملكتك توافق انك تحرر كل اسرى المسلمين عشان قبلة على الرأس
ايه الزل ده وايه العز اللي كان فيه عبدالله بن حزافة؟ فعلا قبل رأسه والراجل اللي التزم وحرر كل اسرار المسلمين. ورجع عبدالله بن حزافة بكل اسار المسلمين الى عمر بن الخطاب. فقام عمر رضي الله عنه
رضي الله عنه قال حق على كل مسلم ان يقبل رأس عبدالله بن حزافة السهمي يا راجل ايه ده! ايه الجمدان ده! ايه ايه العز ده! نفس قصة الغلام والساحر. السائل الملك كان امر ان يروحوا اقتلوا الغلام على الجبل ينزل راجع سليم يرمي
في البحر يرجع سليم لغاية ما قلبت الدفة الدفة اتقلبت. والغلام بيكلم الملك بيقول له انك لست بقاتلي انك لست بقاتلي حتى تفعل ما امرك به. وبدأ مين اللي بيأمر؟ الغلام بيأمر الملك. قال له تجيب سهم من كنانتي
وتحطني هنا وتقول بسم الله رب الغلام والله ما تقتلني الا كده والراجل من كتر ما هو مهزوز قدام الناس عمل كده فعلا بكل سزاجة وقال بسم الله رب الغلام. فطبعا الغلام مات بس القرية كلها ايه
امنت سامعين الملك نفسه بيقول بسم الله رب الغلام قالوا له انت جاء كما كنت تحزر امن الناس جميعا. فاللي عايز اقوله شف العز يا جماعة في طاعة ربنا. عشان كده باقول لك العز ده حاجة نفسية
مش حاجة بدنية لزلك الحسن البصري بيصف الناس الفسدة في زمانه الزلمة يقول هم وان طقطقت بهم البغال. يعني لو راكبين بص افخم مراكب راكبين بي امات راكبين انه حرس شخصي وبتاع وعربيات وكاميرات وضحك في تصوير
وتلزيق كل ده قدامك بس ولا انت اللي شايفه بس انت مش شايف جوة قلبه في ايه ما يغركش اللي انت شايفه ده كله. قال هم ان طقطقت بهم البغال وهملجت بهم البرازين برضه انواع نوع من انواع المركوبات. قال لا يزال ذل المعصية في قلوبهم
لا يزال زل المعصية في قلوبهم ابى الله الا ان يزل من عصاه ابى الله الا ان يزل من عصاه الله! وفعلا ده تجده في الواقع تجد ناس فعلا من ابسط الناس ويعني تشوفوا غلب الدنيا في شكله
تقعد معه عز الدنيا والاخرة في كلامه وفي قلبه وعلى العكس ناس ملئ السمع والبصر لكن تشوف حياتهم وتشوف احوالهم تشوف كلامهم. تشوف احتياجاتهم تشوف فقرهم الداخلي. ايه ده! ما هزا الزل اللي انتم فيه! ايه المهانة اللي انتم فيها ديت
هذه النفس يطلع يقل من قيمته على على الميديا يطلع يرقص في تيك توك يطلع يعني يعمل نفسه مسخرة للعالم كله. ليه تعمل في نفسك كده؟ عشان اي زل دوت المال يوديه ويجيبه النهاردة تعمل لنا دور شاز بكرة تعمل لنا دور آآ عاهرة وانت
كله بيسمع الكلام اي زل دي زل ده زل وحده زل اللي انت شايفه دوت ان واحد عشان يبقى تريند يعمل اراجوز. يعمل مسخرة يعمل قلة ادب. ده زل ما تشوفش ده ميزة ولا ولا حاجة كويسة ولا حاجة حلوة
ده مزيد من الذل ناس بتهين نفسها ما هذه الاهانة؟ الناس بتحسد يقول لك بص يا عم الدنيا ضربت معي عمل تريند وجاب آآ جاب فلوس جاب فلوس بايه يعني
والله هذه المشاهد يا اخواني تزيدني زهدا في الدنيا لانني لما ارى ان الله اعطى الدنيا لامثال هؤلاء اقول والله هذا دليل على انها هوان الدنيا على الله. ولو كانت فعلا تساوي عند الله جناحها بعوضة ما عطاء لامثال هؤلاء. فلما تشوف الدنيا بتزهب للرعاعة دول
الرعاع دول انت نفسك بتقرف منها لما تروح لدول انا بنافس عليها ده ايه ايه اللي انا فيه دوت؟ لا الواحد ينافس بقى على الايه؟ على المنازل العالية من الجنة. فهمنا
الشاهد يعني آآ ان ده الذل والعز. بيقول بقى هنا كلمة خد بالك الحتة دي ابن القيم آآ تحت عنوان فساد العقل بالمعصية. ان بيقول من عقوبات الذنوب والمعاصي لا تفسد العقل
من عقوبات الذنوب والمعاصي انها تفسد العقل وتدل على اه ضعف عقل صاحبها احنا قلنا قبل كده ابن القيم في كتاب الداء والدواء بيحاول ان هو يقوي عندك تمارين العزيمة. دي من من تمارين العزيمة اللي هيديها لك ابن القيم. جمل كده بيحطها بتخليك تتحفز للعمل. غير العلم. تتحفز
العمل. فعايز يقول هنا هيقول لك بقى ان ان المعصية دي تدل ان ان عقل صاحبها صغير. واي حد عنده عقل ما يعملش معصية. وبعد كده بيقول بقى قال بعض السلف. حط بقى تحت بعض
السلام دي الف خط. الجملة دي من اجمل الجمل اللي في التاريخ. بيقول ما عصى الله احد حتى يغيب عقله. ليه؟ وهزا زاهر فانه لو حضر عقله لحجزه عن المعصية
فهو في قبضة الله تعالى وتحت قهره. وهو مطلع عليه وفي داره وعلى بساطه وملائكته شهود عليه. نازرون اليه. واعظ القرآن ينهاه اه واعظ الايمان ينهاه. واعظ الموت ينهاه. واعظ النار ينهاه
والذي يفوته بالمعصية من خير الدنيا والاخرة اضعاف اضعاف ما يحصل له من السرور واللذة بها فليقدم على الاستهانة بذلك كله والاستخفاف به ذو عقل سليم في حد بعد كل ده؟ عاقل يعمل معصية
كل ده ما يحفزكش ان انت تشغل عقلك وتسيب المعصية عشان كده ربنا قال انما يتزكر قوله ليه؟ اولو الالباب هو صاحب العقل بس هو اللي هو اللي بيطيع اما العاصي ربنا قال اكثرهم لا يعقلون اكثرهم لا يعلمون. في فرق بين الزكاء والعلم العلم الحقيقي هو والعقل الحقيقي هو
يدلك على ما ينفعك. ففيه في العالم ازكياء كتير لكن ليسوا عقلاء رغم الزكاء ورغم الاختراعات ورغم ورغم الا ان هم في النهاية بيعبد بوزة بيعبد شجر بيعبد بقرة. بقرة تخيل ازكى ازكى العالم يعبدون بقر
الهنود ونحو ذلك ازكى ازكى العالم في اليابان والصين بيعبدوا اصنام ده ده عاقل لا يمكن ان يكون عاقل. شخص عاقل وليست طريقة. فاش كده ربنا قال اكثرهم لا يعقلون. العاقل الوحيد في هذا العالم هو الموحد الذي اطاع الله سبحانه وتعالى. ده اللي عقله دله
على كل خير ومنعوا من الشر. تمام؟ قد يكون زكي وقد يكون يعني فهمه على قده. بس لا يعيبه. وانما عيب الانسان ان يفقد العقل وقالوا لو كنا نسمع او نعقل ما كنا في اصحاب السعير. فاعترفوا بذنبهم. فسحقا لاصحاب السعير
بيقول بعد كده القلوب تعمى بالمعاصي. ودي قلناها قبل كده هنا بقى بنقيم هيتكلم في فصل كده لطيف هيقول بقى زنوب ملعون فاعلها ايه بقى الكلام هنا؟ هنا بينقلك لسه بيتكلم في اضرار الذنوب والمعاصي. تمام
من اضرار الذنوب والمعاصي ان بقى في زنوب توصلك لمرحلة اللعن توصلي لمرحلة الايه؟ اللعن اللعن ده اللي هو يا جماعة الطرد من رحمة الله طب وايه الفرق بين بين معصية فيها لعن ومعصية ما فيهاش لعن؟ فرق كبير
المعصية اللي فيها لعن ده فيه طرد الطرد ده معناه ايه؟ معناه صعوبة العودة مش استحالة العودة ما فيش حاجة اسمها مستحيل الايه؟ العودة طالما في انا حي وفي رب يبقى في امل صح
ربنا يغفر الذنوب جميعا. لكن في ذنوب اصعب العودة من زنوب وفي حاجات بتخليك ابعد من زنوب. يعني ايه الطرد؟ اعطيكم مسال لما اقول اللعن والطرد من رحمة الله. ولله المثل الاعلى. انت دلوقتي في البيت واتخانقت مع والدك. حلو
بعد ما اتخانقت معه زعقته في بعض وبتاع وزعل منك. وخصمك ومتضايق منك والدنيا قفشت خالص بس انت لسة قاعد جوة البيت سهل ان احنا ايه على الغدا هراضيه هقول له كلمتين حلوين همسح له الجزمة يعني ايه؟ هخش اعتزر له كده هكلم ماما تكلمه طالما انا جوة البيت
سهل ان انا اصالحه. لكن لو حصل ان هو وصل بكم المشكلة ان انت عملت لده حاجة لدرجة ان ابوك طردك من البيت قال لك اطلع برة ما تخش البيت تاني
الموضوع اتأزم ولا اتأزمش اتأزم عودتك هتبقى اصعب ولا مش اصعب؟ صعبة جدا. انت لسه هتخبط على الباب ولسه هيتفتح لك. وممكن ما يفتحش طول ما انا جوة كاتيه سهلة شوية على الاقل بقى اعرف اكلمه قريب منه شوية. لكن لما اتطردت برة
بقى لسه هحاول ارجع ولسه هخبط على الباب ولسه هستأزنه واستسمحه يفتح لي ويكلمني. ممكن يوافق ممكن ما يوافقش ممكن تدخل في الاخر وممكن يسامحك بس بقت العملية ايه اصعب. فده الفكرة في الزنب لعن صاحبه
طرد طرد يخلي العودة ايه؟ مش زي ايه؟ مش زي ذنب ما فيهوش لعن لزلك اخطر الزنوب الزنوب اللي فيها لعن عشان كده انا ابن القيم هيقول آآ جملة آآ عبارة كده ما اعرفش ازاي جمعها. ان القائمة دي جمعها دماغ مش طبيعية. هيجيب لك كل الذنوب اللي اتقال فيها لعن في
في سواني دلوقتي وراء بعض وراء بعض وراء بعض. الراجل ده قاري الشريعة حافزها كلمة كلمة لدرجة ان هو هيرص دلوقتي من دماغه كده كل الزنوب اللي جاية في قلعة. بص اسمع هتلاقي للاسف بعضنا بيعمل بعض الزنوب ديت
للاسف او بنشوفها كل يوم في الشوارع وما بنتكلمش وما بننكرهاش. فبيقول ابن القيم الزنوب التي لعن اصحابها قال فلعن الله ولعن النبي عليه الصلاة والسلام الواشمة والمستوشمة والواصلة والمستوصلة والنامصة والمتنمصة. ايه الكلام دوت؟ الوشمة الوشمة والمستوشمة. الوشمة اللي هي هي اللي بتعمل الوشمة
مش اللي هي بتعمله على ايديها اللي هي بتطبعه يعني او اللي هي بتنفزه يعني تمام دي دي اللي بتعمله للناس دي ملعونة واللي بيتعمل لها اللي هي بيتعمل على دراعها البنات دلوقتي اغلب البنات اللي هي كاتبة اسمها هنا خلاص بقى دلوقتي بقى العادي بقى ايه تلاقي اسمي هنا
عشان لما الموبايل يتحط لما هنا بقى الساعة وطبعا اتشمر كمها عشان يبان الوشم. فمعصية بتجيب ايه؟ والمعصية تزرع امثالها. تمام؟ وبعد كده تلاقي الاسم بقى هنا بعد كده بقى في واحد كبير هنا وتجيب بعضها
خد بالك الحديس فيه الواشمة والمستوشمة ما قالش الواشم والمستوشم. لان اصلا دي ما كتش في الرجال زمان ما كانش فيه راجل الموضوع ده في مين النساء للنساء هي اللي عايزة تتزين
الراجل يتزاهن ليه يا راجل الراجل التزايد بخاتم حاجة تليق به لكن الوشم ده كان للستات. هم اللي بيعملوه. لزلك ما جاش لعن الواشم. لان ما كانش في الزمان ده متصور ان فيه واشم
يبقى الراجل لما بيعمل وشم بيعمل معصيتين كل واحدة لوحدها فيها لعن لعن الله لعن الله المتشبهين من الرجال بالنساء دي فيها لعن لوحدها. وفي لعن في الوشم يبقى لما الراجل بيعمل وشم
بيجمع العنين مش لعن واحد. يعني لو الست عملته اهون من الراجل يعمله الست لو عملت الوشم تلعن في معصية واحدة لو الراجل عمل وشم بيلعن في معصيتين. معصية التشبه ومعصية الايه؟ الوشم نفسه. تمام؟ شف بقى كمية الوشم دلوقتي اللي موجودة في الرجال والنساء. بقى
بقى انت ما انت بتلاقي الشخص العادي عامل وشم فين الانكار اللي احنا بننكره؟ فين الكلام يا جماعة؟ احنا ساكتين على الموضوع ده ليه؟ لازم نحزر الشباب من هزا اللعن. الوشم الوشم اللي بيطلع على الجسم ده ما بيطلعش. تمام
فحقن المادة ديت في الدم مصيبة كبيرة. الواصلة والمستوصلة اللي بتوصل الشعر واللي بتعمله واللي بيتوصل لها توصل شعر بشعرها عشان تبين شعرها طويل شعرها ناعم. تخيل بقى في رجال دلوقتي بيعملوا كده
هو اسوأ نامصة والمتنمصة اللي هي بتايه بتقعد تحدد حواجبها ودي ايه تخلي حواجبها رفيعة كده وطويلة وشكلها حلو. دي النامصة واللي بتعمل لها كده اتنين ملعونين النامصة والمتنمصة ولعن اكل الربا
ومؤكله وكاتبه وشاهديه الشعب كله بياكل ربا الفوايد الربوية كل الناس بالترابي مع البنوك الان. الدول بترابي الناس بترابي. كل واحد يقول لك حط فلوسك في حط فلوسك خد فوايد وبتاع. هذه الفوايد ربا
ادي فوايد ربا بل فتاوى الازهر على مدار الزمان قبل الكم سنة الاخيرة كان الفتوى بان فوائد بنوك ربهم تمام؟ لغاية اخر عهد الشيخ جاد الحق علي جاد الحق رحمة الله عليه. كان بيفتى في الازهر ان فوائد الملوك ربا
بعد كده فتاوى اتغيرت والناس بقى بتجري ورا اي فتوى وخلاص. ليه؟ عشان يقول لك نعمل ايه والاكل والعيش. وما زالت امور الناس تتأزم يعني هي ما اتحلتش. ما اتحلتش ولا هتتحل
لان يمحق الله الربا. تخيل بقى معصية فيها محق وفيها لعن لعنة اكل الربا مؤكلا وكاتبه شاهديه لعن المحلل والمحلل له الراجل يتجوز واحدة بالاتفاق مع جوزها بعد ما يطلقها تلات مرات علشان يطلقها وبعد كده تحل لزوجها الايه الاول تاني. لعن السارق لعن شارب
الخمرة دي بقى له واحد فيها عشرة عشرة شارب الخمر وساقيها وعاصرها ومعتصرها وبائعها ومشتريها اكل ثمنها حاملها المحمولة اليه لعن من غير منار الارض وهي اعلامها ولعن من لعن والديه
من لعن والديه اللي يشتموا والديه ملعون ولعن من اتخذ شيئا فيه الروح غرضا يرميها بسهم يعني واحد يجيب حاجة فيها روح عشان ينشن عليها بس. عاملها انا بينشن عليها غرض. جايب عصفورة رابطها في حاجة وبينشن عليها. بيقتلها اه بس هو عاملها نشان هو مش هياكلها ولا حاجة
هو بينشن عليها. فتموت يجيب حاجة تانية حية وينشن عليها. ده ملعون ملعون بيقول لي طب ما ما طب ما طب ما طب ما احنا كده كده بنقتل الحيوان لما بنيجي ناكله. هنا دي مسألة خطيرة جدا
ليه ليه تلعن اللي بيقتل الحيوان على سبيل التدريب على النشان مسلا. يتدرب عليه وما تلعنش اللي بيدبحه عادي عشان ياكله لان الشريعة مبنية على موازنة المصالح والمفاسد بمعنى قاعدة مهمة جدا افهمها لحياتك. هل الشريعة تأتي بما فيه مصلحة محضة وتنعم فيه مفسدة محضة بس
ولا بتأتي بالامر بحاجتين ما في مصلحة محضة او ما غلبت مصلحته على مفسدته. هو ده اللي بتأتي به الشريعة. تأمر بحاجتين. بالمصلحة المحضة او ما غلبت مصلحته حتى لو فيه مفسدة والعكس تنهى عما في مفسدة محضة
او ما غلبت مفسدته لزلك امثلة آآ خلينا في المسال دوت قتل الحيوان فيه مفسدة ما فيهوش مفسدة؟ فيه مفسدة فيه نوع من الالم للحيوان بلا شك درجة من الالم ولو يسيرة على فكرة. والزبح الشرعي على فكرة يؤدي الى اقل درجة من الالم للحيوان
تمام درجة من الالم. تمام؟ طيب مقابل ايه؟ مقابل حياة الناس قوام حياة الناس الطعام والشراب والناس تحيا فدي مصلحة ضخمة قصاد مفسدة ايه؟ يسيرة جدا فالشرع يبيح زبح الحيوان وان تألم
مقابل مصلحة حياتي للناس ويلعن اللي يعمل نفس الحركة دي عشان يلعب ليه؟ لاننا ما بقاش فيه مصلحة بقت الم الحيوان مفسدة اكبر من متعتك الشخصية لزتك انت الشخصية فرحك ان انت بتشوف حاجة حية بتموت قدامك غير غرض الميت هي لها لذة ان انت تقتل حي
صح بس اللزة دي مصلحة لشخصية مقابل مفسدة الم الحيوان هنا الم الحيوان يغلب ويبقى هنا الطريقة ديت فيها لعن. رغم ان الطريقة التانية في زبح بس هنا الزبح جاز وهنا اتلعن الايه؟ اللي عمل كده. عشان المصلحة هنا ضخمة اللي هي الاكل والشرب
الكلام ده. وهنا ما فيش مصلحة الا اللزة الشخصية فالمفسدة هنا اكبر. فاتلعن اللي يعمل كده. فيه قاعدة مهمة. القاعدة دي تفهمك التعدد مسلا. بعض الناس بيبص للتعدد مسلا على انه ضرر
بالزوجة الاولى صح؟ لا شك ان التعدد فيه ضرر. الزوجة الاولى لزلك الزوجة التانية تسمى ايه؟ ضارة لانها تضر الاولى تاخد من وقتها تاخد من مالها اللي جوزها مال جوزها يعني
فالضرر لكن فيه ربنا عالم ان المصلحة العامة من حاجة النساء في الازمنة ان يكون النساء اكتر من الرجال او او الرجال بيموتوا في الحروب وكده ممكن النساء يبقى ما لهاش ازواج يكثر الفساد يكثر الزنا
يكثر الدعارة يبقى يتجوزوا احسن؟ اه هيحصل ضرر على الزوجة الاولى لكن ضرر بالنسبة للمصلحة العامة من انتشار العفة افضل المصلحة اغلب من مفسدة فيبيح ربنا التعدد على ما فيه من الضرر للمرأة ومقابل زلك يعد المرأة مع الصبر والكلام ده بالاجر يبقى كده ايه؟ كله استفاد. من ذلك مثلا
آآ تحريم الخمر. ربنا قال ان الخمر فيها مصلحة. قال ولكن واثمهما اكبر من ايه؟ من نفعهم تجارة جامدة جدا. تجارة الخمر تجارة مربحة جدا. لا وفيها فلوس حلوة لكن الاثم اكبر من الايه؟ من النفع فبالتالي رغم منفعة الخمر تحرم لان الاسم اكبر
من الايه من النفق. فعلى زلك بقى دي قاعدة تعملها في هتفهم بها حاجات كتير بيقول ولعن المخنثين من الرجال والمترجلات من النساء مخنث من الرجال. مش المقصود المخنث من الرجال اللي هو اتولد بعضوين. فده شيء ربنا اللي خلقه به. ده بيبقى عنده مرض ودي حاجة خلقة فيها
تشوه نوعا ما وده فيه تدخل طبي وكده دي دي حاجة بايد ربنا. مش ربنا مش هيعلن عن حد عشان خلقه كده. المخنث اللي هو رجل عادي لكن يفعل افعال نساء
وعلى فكرة اغلب المخنثين اللي هم على اللي على الميديا وعلى النت وعلى الارض هو ما عندوش مشكلة في جسمه هم اغلبهم عندهم هو رجل فعلا رجل كامل. وامرأة كاملة
لكن هو اللي اختار كده هو عايز يبقى كده عايز يلبس زي النساء عايز يحط ميك اب زي النساء عايز يطول شعره زي النساء عايز يقعد يبقى مايع كده زي النساء عايز يفعل به
زي النساء ده اختيار شخصي. مش هو اتولد كده اغلبهم كده تفاجئ كل الشواذ اللي في العالم دول هم لهم عضوين مسلا؟ لأ طبعا لا انما اغلبهم اختار كده ده ميول
ميول زي ما واحد مسلا زي ما احنا كرجال بنحب النساء مسلا ده ده ميلبس ده ميل فطري ربنا فطرنا عليه وجعل لي مخرج الزواج والكلام دوت. لكن التاني ده ميل مش فطري. يعني ما وصلوش حد بطريقة طبيعية. لازم يكون تعرض لحاجة مش طبيعية عشان توصله لكده
وده بيحصل كتير بيحصل ان هو مسلا اه حاجة نفسية حصلت له كان ابوه ضعيف جدا وامه قوية وحس ان الرجل ده دايما ضعيف فكان بيميل للنساء او العكس مع واحدة حست امها دايما مزلومة مقهورة وبتضرب وابوها هو اللي جامد وقاسي وبتاع فكانت طلعت عندها مين للرجال عن
عشان ما تكونش مقهورة مزلومة. يعني بيبقى فيه احيانا اسباب نفسية ممكن يكون هو نفسه تعرض للتحرش وفي الصغر طلع عنده انتكاسة في الميول فدي بتبقى ابتلاء حصل له الابتلاء دوت
له مخرج ما لوش مخرج انما لابد من مقاومته لابد ان هو يعرف ان اللي حصل له ده بغض النظر السبب ايه؟ ما ينفعش ان انا اتعاطف معه عشان كان في سبب فاقول خلاص يكمل كده. لا
انما اتعاطف معه صح. اقول والله هو يمكن حصل له زروف في حياته ووصلته لكده. بس ما لوش ان هو يكمل ايه. كده. لازم يقاوم. معلش هو احنا طب ما انا عندي ميل
النساء هل انا ده عزر لي ان انا اعمل حرام ما هي هي. طب ما احنا كرجال بنقاوم شهوتنا للنساء بنغض بصر وبنقعد نتعب في الحتة دي جامد. ليه بقى اعزر انا واحد عنده ميل مش فطري كمان يعني ان هو يطلع منه
اسهل من ان انا اطلع من نيل الفطري. ما هو ما ينفعش اطلع منه اصلا هو عنده ميول شازة ان هو يتعافى منها يتعالج منها ببعض المجهود وبعض العلاج هيطلع بسهولة. لان هو يرجع للفترة العادية يرجع للناس العادية. هيلاقي كل الناس شبهه بعد كده
لكن اصراره ان هو يكمل في المسار دوت دي مصيبة كبيرة. وما ينفعش تتعاطف معه لو هو اصر يكمل. انا ممكن اقول والله يمكن ظروف يمكن حاجة نفسية حصلت له واساعدك
لكن انا اتعاطف معك اللي هو اديك حقوق وعامل لك بطاقة اكتب لك فيها ميولك البتاع. مصيبة كبيرة. العالم دلوقتي بيتوجه في الناحية ديت. عايز دلوقتي يبقى احنا نستجيب لكل الميول ديت
واحنا كمسلمين نقول ما ينفعش بغض النزر بقى السبب اه ان هو عنده كان فيه سبب وما فيش سبب انا اساعدك انا مش هسمح لك بكده في الاخر هي زكر وانثى. حتى المخنس اللي هو اتولد بعضين ده له احكام في الشريعة. في الاخر بيتصنف يا زكريا ايه؟ يا انس وبيتعامل تعامل واحد في الاخر. يا زكر يا انس. حسب الايه
بيقولوا الموضع اللي بيبول منه في النهاية. ايه الموضع اللي بيبول منه يبقى هو ده يا كده يا كده. ممكن يحصل تدخل جراحي عشان يزبطوا له الحاجة بتاعة تزداد ظروفه لكن واحد طلبت معه انا زكر كامل
بس انا عندي ميول انثوية اعمل عملية اتقلب انثى كاملة وما كانش في اي سبب لكده مصيبة كبيرة جدا او ان انا لأ مش هقلب خالص عمليات مكلفة انا هبقى كأني زي النساء يفعل بيه والبس زي النساء
وتزوج رجل على ان امرأة وده اللي بيحصل دلوقتي تخيل في الغرب ده الواقع ممكن رجل خلاص عايز ده بيسموه في الغرب يا جماعة بيسموه الجندر دوت مصطلح ده احفزه
في حاجة عندنا اسمها السكس. اللي هو الجنس انت كسكس كجنس يعني يا زكريا ايه يوم ثاني يعني حسب العضو اللي فيك بيبقى خلاص العضو اللي فيك بيتحدد انت ايه الجنس بتاعك ايه يا زكريا انس في حاجة اسمها بقى في الغرب دلوقتي لان طبعا مسألة ان كل الناس تعمل
مش مستحيل حضرتك بتكلف عشرات الالاف او مئات الالاف من الدولارات ما حدش يقدر عليها في حاجة اسمها جندر ايه الجندر ده يا عم قال لك الجيندر ده هو اختيارك لدورك الاجتماعي. يعني جنسك حاجة ودورك الاجتماعي حاجة تانية
انت جنسك زكر بس انت عايز تبقى ايه انسى فاحنا هنحترم اختيارك واعمل انسى ومارس حياتك كانك انثى واحنا هنعاملك كانك ايه انثى ونعطيك كل الحقوق ديت وندافع عنك كمان
وانت انثى عايزة ابقى زكر عايزة تعملي عملية؟ لا بقى عايز امارس الدور ده اجتماعيا تمام ده الجيندر بتاعك هيبقى ايه؟ هتبقى انت في شكل انثى. في الاعضاء انثى بس في الدور الاجتماعي تختاري تكوني ايه؟ ذكر. وتمارس حياتك
زكر بقى عادي خلاص. وتتجوز على انها زكر ويبقى الاسر عبارة عن اختيارات. هيبقى الاسر متنوعة في الغرب وده اللي بيأسسوا له دلوقتي وده مكتوب في مواثيق الامم المتحدة. ومعترف بانواع الاسر دي دلوقتي. ان في
اسرة عبارة عن زكر بس يعني ايه زكر بس ؟ واحد هي طالبة معي انا عايز اسرة من زكر بس. ازاي يا عم! معلش هو هيجيب النطفة بتاعته النطفة بتاعته ويأجر رحم
رحم مجهول ويضع في نطفته والرحم ده يولد له. وياخد البيبي وخلاص انسى الست دي ما يعرفهاش. مش هيشوفها. هو هيسلموه ليه؟ البيبي. يبقى هي اسرته عبارة عن اب وابن. ما فيش ام
وما يعرفهاش ما تعاملش معها. هو عبارة هي عبارة عن رحم اجره وخلاص الفكرة بيجيبوا بويضة اي بويضة بيجيبوا اي بويضة من اي بنك من بنوك الايه اللي بتحفز البويضات في تلاجات. بياخد اي بويضة. ما هم في ناس بيتبرعوا ببويضات. هو ما بيعرفش
مين ؟ هو خد بويضة من بنك بويضات واسع بيعرف بتاعة مين ونطفته بيأجر رحم وانا عايز بيبي يبقى بيبي اب وبيبي هي دي الاسرة. ما فيش ام في اسرة امي بس. هم بس بيبقى في بنوك للنطف بتاعة الرجال. شايف النطف في تلاجات. تروح تشتري نطفة. وهو قاعد بيبيع نطفته. وهي بتشتريها وما يعرفوش
ولا هتعرفه ولا هيعرفها. وخلاص هي نطفة هي هتوة دي حطها تحط في رحمها هي بقى وتولد ويبقى الاسرة عبارة عن امه ايه؟ وبيبي تخيل انت في اسرة تانية هتبقى عبارة عن اب وام هي دي بتاعتنا دي سهلة دي دي سلكة دي. اب وام عادي جدا زينا ما فيش مشكلة. ده احد
في اسرة هتبقى اب واب ازاي هيبقى اتنين رجال او رجل وامرأة ازاي بقى ابواب المرأة مختارة ان هي تبقى ايه ؟ رجل برضو هي بتمارس دورها كرجل عادي جدا. وهو رجل بيبقى اب واب
وفيه اسرة هتبقى ام وام رغم ان هي زكر وانسى بس ام وام هو رجل بيمارس دور امرأة عادي وهي بتمارس برضه دور امرأة عادي بس هي اللي هتحمل هتبقى الاسرة ام وام. هيبقى في اسرة اتنين نساء
واحدة فيهم عايزة تبقى رجل كجيندر والتانية عايزة تبقى او تفضل زي ما هي انسى واللي هي عايزة تبقى انسى دي هم بيشتروا هتقول لي طب هيخلفوا ازاي؟ هم بيشتروا نطفة مجهولة مش عارفين بتاعة مين وبيحطوها في بطن ليه؟ اللي هي اختارت تبقى انثى
متخلف والهبلة التانية بتعتبر نفسها اب للايه؟ للابن دوت هي ده البيبي بتاعنا. ازاي ما فيهوش بتاعكم طب والاتنين رجال نفس الفكرة هيأجروا جيبوا نطفة واحد فيهم مع بويضة مجهولة ويأجروا رحم
وهكزا يسدقوا نفسهم ان ده البيبي انت متخيل؟ انت متخيل احنا فين؟ انا بكلمك من واقع حقيقي انا انا متأسف ان انا في ناس لاول مرة تسمع الكلام ده بس انت لازم تفهمه
ده ده الضغط العالمي. خد بالك هو ايه هي ايه مشكلة مصر مع مؤتمرات السكان دايما الاشتراطات ديت دايما مصر متهمة ان انت مخالفة للقواعد الدولية. لان الى الان مصر بترفض الاعتراف بالايه
بالتقسيمات ديت واعتبر ده مخالف لشريعتنا فاحنا مش هنعترف به. وعلى كده اغلب الدول الاسلامية ما تعترفش به ان في ضغوط دولية الى الان عشان يعترف بان انت اعترف ان في حاجة زي كده واقبلها في مجتمعك ودي تبقى سيدة
ومشكلة قطر دلوقتي مع كاس العالم نفس الفكرة هم مش معترفين ان في حاجة غير ذكر وانثى ده دينا بيقول كده عادتنا عرفنا قانونا بيقول كده بالتالي القانون بيقول كده فما ينفعش ان انت تيجي هنا تمارس
الجندارز ديت ان دي بلدي فكل الضغط العالمي في كاس العالم دلوقتي على ايه انت ازاي مش هتعترف بالايه بالانواع ديت مصيبة كبيرة احنا في واقع اليم. لازم نوعي الشباب. لازم الناس تفهم احنا داخلين على ايه. لازم نفهم الناس ده لعن كل ده في لعن كل الاشكال دي معاد الذكر انسى بس. ده كل ده فيه لعن
لعن المخنثين لعن المتشبهات من الرجال بالنساء والمتشبهات من النساء بالرجال. لعن النبي من عمل عمل قوم لوط. راجل يفعل به. حاجة مصيبة جدا سبحان الله يعني فلو الشباب ما عهوش بالمصايب ديت هيطلع جيل هيتعرض لهجمات شديدة جدا فالوعي الوعي الوعي
لعن من اتى بهيمة في حد بيأتي بهيمة؟ يأتي في الغرب موجود. يأتون البهائم ممكن رجل يأتي حيوان امرأة يأتيها حيوان. وللاسف افلام اباحية مع حيوانات نسأل الله السلامة والعافية. لعن آآ من افسد امرأة على زوجها لعن من اتى امرأة في دبرها. مصيبة دي كبيرة ان رجل يأتي امرأة في دبرها. آآ طبعا ده ده لو زوجته
ما بالك لو مش زوجته اسوأ واسوأ. لكن لو زوجته اتاها في دبرها ملعون. بعض الرجال بيتساهل في الموضوع دوت. وشايفة مراته جاهلة وممكن او قبلت هي مش فاهمة لازم يفهم ان هو ملعون لو عمل الايه الفعلة ديت. تمام؟ لعن المرأة التي تهجر فراش زوجها. يدعوها الى الفراش
وتهجروا. مش المقصود المرأة ممكن واحد في مراته ما بيناموش على سرير واحد عادي. هم الاتنين ايه؟ عادي مش مش زعلانين من بعض ولا حاجة. بس ازا دعاها الى الفراش وكانت
يعني ليس لها اي عزر وابت عليه ورفضت تلعنها الملائكة حتى تصبح ولعن من انتسب الى غير ابيه واخبر ولعن من اشار الى اخيه بحديدة. تخيل واحد بيهزر مع صاحبه بيهزر معه بحديدة. ده فيه لعن في دي. لان قال الشيطان ينزغ ممكن مرة واحدة تفلت وشفنا كم مرة في افراح وقاعد بيهزر بمسدسات
الناس ماتت الشيطان بيضرب كده ومرة واحدة بقت كده. ما تعرفش ازاي؟ يقول لك انا ما اعرفش ازاي ما ضربت كده هو الشيطان فكرة غبية رح اخليك تعمل كده. فاعل صغير ياخد المسدس
ما فيش اشارة لحد بايه؟ بحديدة. لعن من سب الصحابة وجاب بقى حاجات كتير فيها العنف. وبعد كده قال ايه بقى ابن القيم بيقول من عقوبات الذنوب والمعاصي. الحرمان من جائزة عظيمة جدا
جايزة رهيبة جدا العاصي بيتحرم منها الحرم منه. عارف الجايزة دي ايه؟ هاقول لك مسال وهتعرف المصيبة اللي جاية دي انت دلوقتي لما بتقابل راجل صالح ايه اول حاجة بتيجي في بالك تقول له ايه؟ ادع لي صح
ادعي ربنا يهديني. ادعي لي ربنا يسامحني. طب ترجو ان ده الصالح ده اقرب الى الله منك فازا دعا لك يمكن الدنيا تتفك ايه كربك تخيل بقى لو قابلت ملك من الملايكة بقى
وعندك فرصة ان انت تطلب منه طلب لا شك ان ده يعني حاجة عظيمة جدا احسن من الراجل الصالح بكتير ده ما بيعصيش اصلا تخيل بقى قابلت ملك من ملائكة العرش اللي هو بيحمل العرش يعني اقرب ملك الى الله
يعني ده قريب اوي يعني دعوته ده بقى ده واصل خالص. ده بيحمي العرش واتعرض عليك ان الملك ده يدعي لك بيقول لي انا كده عديت. ده انا كده عديت. ده انا كده عديت
ده لو مالك ده دعاني بس دعوايا كده ده انا كده خلاص وصلت. اه تخيل بقى الملك ده هو لوحده من غير ما تطلب منه بيدعي لك بشرط ان تكون تائبا. اذا تبت من غير ما تطلب. الملك ده بيدعي لك. بل مش ملك واحد. كل حملة العرش بيدعوا لك. ولو ما توبتش مش
هيدعي لك. ده الحرمان اللي بيحصل للعاصي قال الله تعالى في سورة غافر حتى السورة اسمها غافر الزنب. سبحان الغافر. قال الذين يحملون العرش. الذين يحملون العرش ومن حولهم يسبحون بحمد
ربهم ويؤمنون به ويستغفرون للذين امنوا. اسألني بقى قالوا ربنا وسعة كل شيء رحمة وعلما استغفر فاغفر للذين تابوا ودي الف خط هي دي. دي اللي بتطلع العاصي. فاغفر للزين تابوا واتبعوا سبيلك. وقهم عزاب الجحيم. ربنا وادخلهم جنات وعدني التي وعدتهم ومن صالح
وازواجهم وذري اليتيم انك انت العزيز الحكيم. وقيموا السيئات. ومن تقي السيئات يومئذ فقد رحمته. وذلك هو الفوز العظيم. شرط عشان اديها لك ملائكة العرش تابوا. ازا توبت من غير ما تسأل انا ملايكة العرش يدعوا لك. ازا ما توبتش اتحرمت حرمان رهيب من اعزم مكافأة في التاريخ. وهي ان ملك من ملائكة العرش يدعو لك
بيقول من بعد كده جاب جاب حديس طويل اللي هو حديس بقى ايه زكر فيه ان النبي عليه الصلاة والسلام رأى رؤيا وبتاع ممكن ده يتقرا لان هو جايب انواع من المعاصي
اللي شاف النبي عليه الصلاة والسلام اثره. وبعد كده قال فصل فيه المعاصي سبب الفساد. ويمكن اتكلمنا المرة اللي فاتت عن النقطة دي ان المعاصي سبب للفساد. فساد بقى فساد الارض
الدنيا حصول الزلازل حصول الايه مصائب العامة. خلينا نقف مع الفصل اللي بعديه. اللي هو بيتكلم فيه ان المعاصي تطفئ الغيرة عشان ده مهم اوي المعاصي تطفئ الغيرة. بيقول المعاصي دايما الانسان اللي ما بيعصيش بيبقى عنده غيرة كده. لما بيشوف معصية بيغير
يغضب فلما هو نفسه يعمل معصية ازا كان هو نفسه بيعملها فبتبتدي الغيرة دي تتطفى فيه. فلما يشوفها ما بقاش هي غار زي الاول واحد مراته متبرجة ما بقاش عادي لو شاف واحدة متبرجة مش هيتكلم اصلا. واحدة متبرجة ما تشوف واحدة متبرجة مش بتغير. تغار ان محارم بتنتهي
تمام؟ واحد ماشي في الشارع ماسك ايد واحدة لو شاف واحد حاطط ايده على كتف واحدة مش هيروح يتحمق كده ويقول له ازاي تحط ايدك على كتف واحدة ما انت ماسك ايد واحد اصلا. تمام؟ فلما انت بتعمل معاصي انت نفسك مش كفاية ان انت عملتها. لأ انت ما بقتش تغير لما تشوفها. ما بقتش بتغضب لما بتشوفها
وده بيبعدك عن ربنا سبحانه وتعالى. ليه لان الله يغار فتخيل الله يغار وانت لا تغار. يبقى انت بينك وبين ربنا ايه فجوة جفاء جفاء النبي عليه الصلاة والسلام لما شاف غيرة سعد بن عبادة قال اتعجبون من غيرة سعد لانا اغير من سعد
والله اغير مني والله يغار ازا انتهكت المحارم فلما يشوف عبد مش بيغار بيبعدوا ويطرده ولما يشوف عبد بيغار بيحبه ويقربه. فلما الغيرة تقل علاقتك مع ربنا تضعف اوي وتبقى انت مش حبيب الى الله سبحانه وتعالى. عشان كده ابن القيم هنا هيحط لنا قاعدة في الفصل ده
ابن القيم كده له مجموعة من القواعد واحنا ماشيين كده هنلقطها كده بيحط كده قواعد معينة في المعاملة مع الله سبحانه وتعالى. لما اتكلم هنا عن الغيرة وجاب الادلة بعد كده بيقول جملة تكتب بماء الزهب
بيقول ولما جمع الله سبحانه صفات الكمال كلها كان احق بالمدح من كل احد ولا يبلغ احد ان يمدحه كما ينبغي له. بل هو كما مدح نفسه. واثنى على نفسه. ما حدش يقدر يمدح ربنا بما يليق به
الغيور قد وافق ربه في صفة من صفاته خد بالك. الغيور وافق ربه في صفة ايه؟ من صفاته. طب وبعدين؟ ومن وافق الله في صفة من صفاته قادته تلك الصفة الى
والله بزمامها. يعني تقول لما الله يغار. طبعا صفة ربنا غير صفة المخلوق دي معروفة. ما فيش عشان كده ابن القيم بيقول هو من وافق ما قلش ومن شابه. لان ما فيش تشبه بين العبد وبين
انت بتوافق الصفة. الله كريم وانت كريم. دي موافقة مش مش تشبيه كرم ربنا غير كرمك. غيرة ربنا غير غيرتك. تمام؟ بس انت بتوافقه في الصفة. فلما توافق ربنا كريم وانت كريم ربنا غيور وانت غيور. ده بيقربك منه ويدخلك على الله
من باب الغيرة يدخلك على الله من باب الكرم فكل ما توافق ربنا في الصفات اللي هي ينفع تكون في العبد كل صفة تدخلك على الله بزمامها. عشان كده بيقول فالله رحيم يحب الرحماء. كريم يحب الكرماء. عليم يحب العلماء. قوي يحب المؤمن. القوي وتر يحب
تحب الوتر حيي يحب اهل الحياة. فكل ما تبقى انت غيور على الدين تقرب من ربنا. كل ما غيرتك تنزل تبعد عن ربنا. ولو لم يكن في الذنوب والمعاصي الا انها توجب لصاحبها ضد هذه الصفات. وتمنعه من
الاتصاف بها لكفى بها عقوبة فان الخطرة تنقلب وسوسة والوسوسة تصير ارادة. والارادة تصير عزيمة ثم تصير فعلا. ثم تتحول الى صفة لازمة وهيئة ثابتة راسخة يتعذر الخروج منها فالفكرة ان لما يزهب غيرة الانسان على المحارم
بيضعف دخوله على الله سبحانه وتعالى. اخيرا بيقول لنا زهاب الحياء بسبب المعصية دي مشكلة تانية ان انت بعد كده بيضعف حياءك من الله سبحانه وتعالى لما انت تعمل معصية دايما التطور الطبيعي للمعصية يا اما تيجي تعملها اول مرة بتبقى مستحي جدا من نفسك اصلا
انت مكسوف اوي ازاي انا عملت كده وبتاع ووشك احمر وانت لوحدك على فكرة واحد اول مرة يكلم بنت مسلا بيبقى عامل ازاي؟ لوحده ما فيش وشه بيحمر والكسوف وبتاع مستحي جدا وطول النهار مش عارف ازاي عملت كده او بنت
مسلا سلمت على ولد اول مرة. اوف مصيبة كبيرة عندها زال ماسته وازاي عملت كده. او مسلا ايه واحد قال لها انا معجب بك فضحتك بس هتموت. بتقعد بقى بتعيط بقى يوم وليلة زنا ما اديتوش بالقلم مسلا يعني. في الاول
طب بعد كده كلمها تاني فبدأت ايه اتكسف شوية بعد كده اكلمها تالت بدأت ايه وشها بعد كده بعد كده وبعد كده خلاص بدأ الحياة ايه يروح. وبعد كده بقى تتكلموا وبعد كده تهزر معه وبعد كده نتكلم بالليل وبعد كده بيمسك ايديا
دي اللي كانت اول مرة مجرد بس ما ما بصيت له بس لما كلمها قالت ازاي انا ما ضربتوش بالقلم؟ اول مرة يزهب الحياة تدريجيا. زي الشاب مسلا اللي اول مرة كلم بنت او وشه وبتاع واحمر واصفر وبتاع. اول مرة قال لواحدة بحبك. واول مرة عمل عادة سرية
كان مشكلة كبيرة جدا والموضوع كان بالنسبة له صعب اوي وازاي انا عملت كده بعد كده المرة التانية التالتة الرابعة بدأ الحياة ايه؟ يروح. بدأ لا يستحي من من نفسه خلاص
المرحلة اللي جاية ما بيستحيش من الناس. يبقى يعمل كده بقى في الاول ما حدش اصحابه ما يعرفوش انه بيعمل كده. ده بيكسف يقول لاصحابه المقربين انه بيعمل كده بعد ما قال في الموضوع ده بقى يجهر. اصحابه بيقولوا احنا بنتفرج على اباحية وبنعمل كمان
بتفرج وبعمل بدأ يتكسر الحياة قدام اصحابه. بس لسة بيستحي من الغريب. المرحلة اللي بعدها يبتدي لا يستحي من الغريب. بس الغريب ده قسمين قسم الصالحين لسة بيستحي منهم وقسم الغير صالحين ما بقاش يستحي منه. بقى ممكن يعمل المعصية قدام الغريب بس ما يكونش صالح. يعني واحد يروح الساحل مسلا يلبس زي
بتاعه ويبرز عورته ويمشي مع بنات ويشرب وبتاع وشيشة وقدام الناس وبتاع بس دول كل دول ايه مش اصحاب ياد بس وكده كده ايه كلهم غرباء عني وما فيهمش الصالحين
اللي انا باستحي منه. ولسه لما بيرجع قدام الشيخ وقدام البتاع وقدام المدرس المحترم وابوه ما بيعملش حاجة خالص انه ما زال المرحلة اللي بعد كده لا يستحي من الصالحين
الحقيقة بيموت ايه؟ واحدة واحدة. يبتدي يبقى الشيوخ عرفوا وابوه عرف وخاله عرف وعمه عرف هو مش فارقة معه وبقى يعمل قدامه بيشرب السجاير قدامه. وبيكلم البنت قدام ابوه. وبيعمل آآ بيتفرج على الاباحية وعارف ان امه عارفة ان هو جوة بيعمل كده. ما بقاش يستحيل
المرحلة اللي جاية يقبح في اللي ايه؟ اللي ينكر عليه كمان. ده يعني في مرحلة اللي هو ما بيستحيش بس لما حد يكلمه ايه؟ بيسكت وخلاص. ادعي لي ربنا يهديني
واقلب بعد كده لا بقى مستعد يرد انت مالك انت ما لكش دعوة خليك في حالك هنا بقى ايه نبتدي المواد بقى ده بيموت لو رد على ابوه ولا على شيخه ولا على حد من الصالحين بينصحه بلفظ زي ده ده
اسوأ درجات قلة الحياء فطبعا خلاص ده لا يستحي من الله اصلا كل ده ده عدى اسوأ مراحل. بقى مش بس ما يستحيش من الرجل الصالح بقى ممكن يرد على الرجل الصالح. ويقول له ما تتكلمش معه اصلا. انت ما لك انت
بعد ما كان بيتكسف من نفسه اول مرة عمل العادة السيئة وكل ما الانسان يدمن كل ما الحياة يضعف. ولو الحقيقة راح منك راح منك كل حاجة. لان النبي عليه الصلاة والسلام قال الحياء لا يأتي الا بخير. ومن حرم الحياء فقد حرم الايه؟ الخير
وابن القيم بيقول لنا واحدة من القواعد العظيمة بتاعته يقول من استحيا من الله عند معصيته استحيا الله من عقوبته يوم يلقاه ومن لم يستحي من الله عند معصيته لم يستحي الله من عقوبته يوم يلقاه
ما تنساش القاعة دي ابدا. من استحيا من الله عند المعصية استحيا الله من عقوبته يوم يلقاه. ومن لم يستحي من الله عند معصيته لم يستحي الله من عقبته يوم يلقاه فما بالك
ما بيستحييش من الناس ولا من الصالحين ولا من الله ولا الملائكة ولا ان اي حد نسأل الله السلامة والعافية. وبعد كده اخيرا بنقيم اهل المعاصي تضعف تعظيم الرب. وزكر فصل لطيف في الموضوع دوت. وآآ قال على قدر محبة العبد لله يحبه الناس وعلى قدر خوف العبد
من الله يخافه الخلق وعلى قدر تعظيمه لله وحرماته يعظم الناس حرماته على قدر استهانته بالمحرمات يستهين الله بمحارمه فمعصيتك بس مش بتأزيك انت ممكن تأزي اهل بيتك. يتجرأ الناس على اهل بيتك. يتجرأ الناس على ولادك. لان انت هنت على الله. لما انت استهنت بالمحارم ربنا
جعل محارمك انت تهون على الايه؟ على الناس. احمي نفسك احمي زوجتك احمي ولادك. بان انت تتقي الله وليخشى الذين لو تركوا من خلفهم ذرية ضعافا خافوا عليهم فليتقوا الله وليقولوا ايه؟ قولا سديدا. واخيرا قال المعاصي تجعل الله ينسى العبد. ينساه يعني ايه؟ يعني يتركه. يهمله. يجعله لا يتزكر
مصالحه يجعله يكل الى نفسه وازا وكله الى نفسه وكله الى خطيئة وضعف وسوءة. وده يعني يمكن اتكلمنا على حاجات قبل كده شبه كده نسأل الله السلامة والعافية من اثار الذنوب والمعاصي. وده باب كده عزيم ابن القيم لسة هيبدع ويبدو ان احنا هنحتاج مرة كمان في الكلام عن اسار الزنوب والمعاصي. نتكلم المرة الجاية
جزاكم الله كل خير يا احباب سبحانك اللهم ربنا وبحمدك اشهد ان لا اله الا انت استغفرك واتوب اليك